Բորխեսի վաղամեռիկ սիրո` Բեատրիս Վիտերբոյի հորեղբոր որդին, Դաների անունով, հրավիրում է նրան Գարայ փողոցում գտնվող իր հայրական տուն` տեսնելու Ալեֆը: Բորխեսի զարմացած հայացքին հետևում է «միապաղաղ ու անդեմ ձայնով, որով խոստովանում ենք մի շատ մեծ ու ներքին գաղտնիք» Դաներիի հակիրճ բացատրությունը, թե այդ տան ներքնահարկի անկյուններից մեկում մի Ալեֆ կա: Այնուհետև բացատրում է, որ Ալեֆը տարածության այն կետերից մեկն է, որն իր մեջ պարունակում է բոլոր կետերը: